Sag om, hvorvidt det tillades, at anklageren foreholder tiltalte oplysninger i afhøringsrapporten, idet tiltalte ikke var blevet sigtet forud for en ransagning, som han ikke havde overværet
Ret: Retten i Sønderborg (1. instans)
Faggruppe: Straffesag — Øvrige straffesager
Sagsemner: Efterforskning og straffeproces;

RETTEN I SØNDERBORG

Udskrift af retsbogen

Den 1. april 2019 kl. 09.00 blev retten sat af Dommer med domsmændene
nr. 87 og nr. 95.

Retsmødet var offentligt. Reglerne i retsplejelovens §§ 66, stk. 2, og 91 er
overholdt.

Rettens nr. K01-3437/2018
Politiets nr. 3300-84111-00112-17

Anklagemyndigheden
mod
Tiltalte
født Dato

Anklager var mødt for anklagemyndigheden.

Der blev fremlagt anklageskrift af 9. maj 2018 med bilag.

Advokat Jens Christian Bjerrehuus var mødt som beskikket forsvarer.

Tiltalte var mødt og bekræftede navn og fødselsdato.

Tiltalte blev gjort bekendt med, at han ikke havde pligt til at udtale sig.

Anklageskriftet blev læst op.

Tiltalte erkendte sig skyldig i forhold 1, nægtede sig skyldig i forhold 2 og 3
og erkendte de faktiske forhold i forhold 4, 5 og 6.

Der blev afgivet forklaring af tiltalte og vidneforklaring af politibetjent
Vidne, der var gjort bekendt med vidnepligten og vidneansva-ret.

Forklaringerne blev lydoptaget.

Under tiltaltes forklaring protesterede forsvareren mod, at anklageren for-
holdt fra politiets afhøringsrapport af sigtede, bilag 2, 2, da han mente, at
formalia ikke var overholdt, blandt andet fordi det ikke fremgår af
rapporten, at politiet havde vejledt sigtede om, at han havde ret til en
forsvarer.

Anklageren gjorde gældende, at de der er fri bevisførelse i dansk ret, og
eventuelle formelle fejl ikke kan medføre, at bevisførelsen afskæres. Retten
kan tillægge beviset den vægt, som retten finder rigtigt.

Std 75266



side 2

Retten bad forsvareren om hjemlen til at anmode om kendelse, hvilket han
ikke umiddelbart kunne fremkomme med.

Retten voterede om spørgsmålet, og afsagde

K e n d e l se

Der er fri bevisbedømmelse i dansk ret, og der er ikke påvist forhold, der be-
tyder, at anklager ikke kan foreholde fra afhøringsrapporten, hvorfor

b e s t e m m e s:

Det tillades, at anklageren forholder tiltalte oplysninger i
afhøringsrapporten.

Dokumentation fandt sted.

Under dokumentationen protesterede forsvareren mod, at der blev dokumen-
teret fra anmeldelsesrapport, bilag 2. 1, vedrørende ransagning af den bil,
som tiltalte blev standset i. Forsvareren gjorde blandt andet gældende, at til-
talte ikke var blevet sigtet før ransagningen, og at han ikke havde fået lov til
at overvære ransagning eller at tilkalde vidner. Der er tale om ulovligt tilve-
jebragt bevis. Forsvareren henviste til TfK 2008.872.

Anklageren påstod, at dokumentation kunne finde sted. Der var en rimelig
grund til mistanke, hvorfor betingelserne for ransagning har været til stede.
Politiet ransagede, fordi øjemedet ellers ville være forspildt. Det handler om,
at nå frem til den materielle sandhed i en straffesag.

Retten afsagde efter votering

K e n d e l se

Der er fri bevisbedømmelse i dansk ret, og der er ikke påvist forhold, der be-
tyder, at anklageren ikke kan dokumentere oplysningerne i rapporten om po-
litiets ransagning, hvorfor

b e s t e m m e s:

Det tillades, at anklageren dokumentere fra politiets ransagning.

Da anklageren ville dokumentere fra bilag 2.15, udskrift af beskeder i en
No-kia telefon, protesterede forsvareren igen.

Spørgsmålet blev procederet.

Retten afsagde efter en kort votering



side 3

K e n d e l se

Der er fri bevisbedømmelse i dansk ret, og der er ikke påvist forhold, der be-
tyder, at anklager ikke kan dokumentere oplysningerne i politirapporten,
hvorfor

b e s t e m m e s:

Det tillades, at anklageren kan foretage den pågældende dokumentation.

Sagen blev procederet.

Efter votering afsagde retten dom.

Tiltalte blev gjort bekendt med dommens konklusion og reglerne om anke.

Tiltalte modtog dommen.

Retten fastsatte salær på 6.765,00 kr. med tillæg af moms til den beskikkede
forsvarer, advokat Jens Christian Bjerrehuus. Salæret er reduceret med salær
til tidligere beskikket forsvarer. Salæret betales af tiltalte.

Sagen, der var vurderet til højst at vare 2 timer, kunne efter forsvarerens
mange protester og afbrydelser sluttes kl. 12.00.

Retten hævet.

Dommer